kardosdrur/scandi-wiki huggingface dataset:
Måns Zelmerlöw

Måns Zelmerlöw (født Måns-Petter Albert Sahlén Zelmerlöw, den 13. juni 1986 i Lund i Sverige) er en svensk sanger, tv-vært, danser og sangskriver. Han er aktiv indenfor genrerne rock, pop, opera, musical og komponerer dansbandsmusik. Som sanger har han deltaget i bl.a. Idol, Melodifestivalen og Så ska det låta. Han har været vært for bl.a. Sommarkrysset, Melodifestivalen, Allsång på Skansen og Eurovision Song Contest.

Den 23. maj 2015 vandt han Eurovision Song Contest i Wien for Sverige med sangen "Heroes". Sangen opnåede 365 point, det 3. højest scorede pointantal nogensinde. Og dermed 62 point flere end det russiske bidrag på andenpladsen.
Forinden havde han den 14. marts vundet den svenske Melodifestivalen.

Zelmerlöw er kvart dansk, da hans bedstemor er fra Hillerød.

Kildehenvisninger

Eksterne henvisninger 

 
 
 

Personer fra Lund
Sangere fra Sverige
Sangskrivere fra Sverige
Deltagere i Melodifestivalen
Svensksprogede forfattere fra Sverige
Deltagere ved Eurovision Song Contest 2015
Vindere af Eurovision Song Contest
Sveriges Eurovision Song Contest-deltagere
Injektion

En injektion er en metode til at indgive væske, ofte indeholdende et lægemiddel, til kroppen, typisk ved hjælp af en kanyle og en sprøjte som man stikker dybt nok igennem huden til at materialet kan tvinges ind i kroppen.

En injektion anvender en parenteral administrationsvej, ofte intravenøs, intramuskulær eller subkutan.
Ved intraossøs infusion injiceres medicinen eller væsken direkte ind i marven på en knogle, hvilket giver en ikke-sammenklappelig adgang til blodkredsløbet.

Noter

Eksterne henvisninger 

Lægemidler
Ikast-Brande Arena

Sportscenter Ikast (Hal A: IBF Arena - tidl. Ikast Hallen) er en idrætshal i Ikast, bygget i 1968, der dels benyttes af håndboldklubben Herning-Ikast Håndbold og dels til kulturelle formål. Indeholder også et motionscenter, cafe, mødefaciltier, Lounge, kontorlokaler, m.m. Det er desuden et stemmested til både folketingsvalg og kommunalvalg.

Eksterne henvisninger 
 Om Ikast-Brande Arena på FCM  Håndbolds hjemmeside

Idrætsanlæg i Danmark
Bygninger, konstruktioner og anlæg i Ikast
Etableret i 1968
FC Midtjylland Håndbold
Menkes sygdom

Menkes sygdom, også kendt under navnet Menkes syndrom eller kinky hair syndrom, er en autosomal recessiv sygdom, der er bundet til x-kromosomet, hvilket gør den mere almindeligt blandt mænd, da kvinder kræver to defekte x-kromosomer for at få sygdommen. 

Den blev første gange beskrevet af John Hans Menkes (1928-2008) et al. i 1962.

Sygdommen opstår på grund af en defekt i ATPasen ATP7A, hvilket gør, at kobber ikke bliver optaget ordentligt i tarmene.
Den giver groft gråt hår, der vokser sparsomt og knækker let, hvilket har givet den tilnavnet kinky hair syndrom.

Referencer 

Mangelsygdomme
Wilsons sygdom

Wilsons sygdom er en autosomal recessiv genetisk sygdom, hvor kobber bliver ophobet i vævet, særligt i lever, hjerne og hornhinden. Den viser sig som neurologiske og psykiske symptomer og leversygdom. Den bliver behandlet med medicin, der nedsætter kobberoptaget eller fjerner overskydende kobber fra kroppen og nogle gange med levertransplantation.

Sygdomme
ICD-9

ICD-9 er niende udgave af WHOs sygdomsklassifikationssystem. ICD er en forkortelse for International Classification of Diseases. 

ICD-9 blev publiceret i 1977 og blev erstattet af ICD-10 i 1992. 

ICD-9 blev aldrig benyttet i Danmark.

Kilder

Eksterne henvisninger
 ICD9data.com - hjemmeside med alle diagnosekoder i ICD-9 (på engelsk)

Klassifikation
Standardiseringsorganer
Sygdomme
Cecilie Greve

Cecilie Greve (født 19. januar 1992) er en dansk håndboldmålvogter, der pr. 2017 spiller for Nykøbing Falster Håndboldklub og det danske kvindelandshold. Hun har tidligere spillet for Quick 70 (Nu HK Lammefjorden), Roskilde Håndbold, HC Odense og Randers HK. 

Greve har vundet EM-guld med U/17 og U/19 -landsholdet, deltaget ved ungdoms OL, VM med hhv. U/18 og U/20 landsholdet. Cecilie Greve fik sin debut på A-landsholdet i oktober 2012 mod . Efterfølgende var hun med til EM-slutrunden 2012 og VM-slutrunden 2013 - sidstnævnte turnering gav hende og resten af holdet bronzemedalje.

Ved Final 4 stævnet (Santander Cup) den 30. december 2016 vandt Cecilie og Randers HK over FCM i finalen og Randers blev dermed Pokalmester. Cecilie Greve blev valgt som årets pokal fighter 2016.

1. juli 2017 skiftede Cecile Greve til Nykøbing Falster.

I 2017 spillede Cecilie Super Cup finale for Nykøbing Falster, mod sin gamle klub Randers HK. En kamp Cecilie vandt sammen med Nykøbing Falster.

Ved Final 4 stævnet (Santander Cup) den 30. december 2018 i Esbjerg vandt Cecilie Greve og Nykøbing Falster med 28-26 over Odense og blev således Pokalvindere.

Til VM 2019 i Japan var Cecilie Greve med som reserve, men kom ikke på banen.

Kilder

Eksterne henvisninger 
 

Håndboldspillere fra Danmark
Håndboldspillere fra HC Odense
Håndboldspillere fra Roskilde Håndbold
Håndboldspillere fra Randers HK
Amedee Reyburn

Amedee Valle Reyburn, Jr. (25. marts 1879 i St. Louis - 10. februar 1920) var en amerikansk svømmer og vandpolospiller som deltog i OL 1904 i St. Louis.

Reyburn vandt en bronzemedalje i svømning under OL 1904 i St. Louis. Han kom på en tredjeplads i holdkonkurrencen i 4x50 yard fri.

Han vandt også en bronzemedalje i vandpolo under samme OL. Han var med på det amerikanske vandpolohold ''Missouri Athletic Club som kom på en tredjeplads i konkurrencen.

Eksterne henvisninger 
 

Svømmere fra USA
Olympiske svømmere fra USA
Vandpolospillere fra USA
Swartbergbjergene

Swartberg (Sortbjerg på afrikaans) er en bjergkæde som stort set går i retningen øst-vest langs den nordlige side af den halvtørre højslette Little Karoo i provinsen Western Cape i Sydafrika. 

Swartbergpasset går mellem byerne Oudtshoorn i syd og Prince Albert i nord. Der er ikke asfalteret og det kan derfor være utilgængeligt i dårligt vejr, men tilbyder en spektakulær udsigt over Little Karoo og Great Karoo i nord. Plantelivet langs passet er også interessant eftersom flere hundrede arter vokser i Swartberg. 

Prince Albert er vært for for den årlige Swartberg Pass-halvmaraton. Løbet går gennem passet med bjerge på begge sider. Dette løb afholdes normalt den første lørdag i maj, samtidig med Olive Festival.

Store dele af Swartberg er en del af UNESCOs verdensarvliste.

Galleri

Eksterne links 
 Swartberg på Encyclopædia Britannica
 Swartberg naturreservat 
 Swartberg Pass 
 Kortfattet artikel om Swartbergfjellene 

Bjerge i Sydafrika
Bjergkæder i Afrika
Ulrik Kirkely

Ulrik "Spåne" Kirkely (født 5. januar 1972) er en dansk håndboldtræner der siden sommeren 2023, har været cheftræner i den ungarnske storklub Gyori Audi ETO 

Han har tidligere været klubtræner for Tved, Gudme HK, Team Sydhavsøerne og KIF Vejen, samt landstræner for  og , som han begge kvalificerede til en VM-slutrunde. Han var assisterende landstræner på det danske kvindelandshold fra 2012 til 2015, under Jan Pytlick. Selvsamme rolle havde han også i Odense Håndbold, med Pytlick fra 2015 til 2017. Han var også landstræner for Japans kvindehåndboldlandshold fra 30. juni 2017, indtil efter Sommer-OL 2020 i Tokyo.

Fra sommeren 2020 var han cheftræner for Odense Håndbold, med hvem han vandt to danske mesterskaber i 2021 og 2022 og en pokaltitel i 2020.

I december 2022 skrev han kontrakt med den ungarske storklub og mange dobbelte Champions League-vinder Győri Audi ETO KC, fra sommeren 2023.

Eksterne henvisninger 

Håndboldspillere fra Danmark
Håndboldspillere fra GOG
Håndboldtrænere fra Danmark
Håndboldtrænere fra Randers HK
Carbapenem

Carbapenemer er en gruppe β-lactam antibiotika med et bredt spektrum af antibakteriel virkning. Carbapenem antibiotika er oprindeligt udviklet fra thienamycin, et naturligt antibiotikum udvundet fra bakterien Streptomyces cattleya.

Carbapenemer har et bredt spektrum og virker imod både Gram-positive, Gram-negative og anaerobe bakterier. De er derfor ofte sidste forsvar imod bakterier der har resistens imod svagere antibiotika, som fx Escherichia coli og Klebsiella pneumoniae. Disse bakterier har en kemisk struktur, der gør dem mere resistente overfor β-lactamaser. For nylig er der fundet bakterier resistente overfor carbapenemer. Denne resistens skyldes at bakterierne fremstiller enzymet New Delhi metallo-β-lactamase (NDM-1), som hydrolyserer og dermed inaktiverer carbapenemer.

Carbapenemer i klinisk brug
Følgende carbapenemer er i klinisk brug i Danmark pr. december 2012 (handelsnavne er anført i parentes):
Doripenem (Doribax®)
Ertapenem (Invanz®)
Meropenem (Meronem®)
Disse lægemidler findes kun til intravenøst brug.

Β-lactamantibiotika
Deutscher Einheits-Fernseh-Empfänger E 1

Deutscher Einheits-Fernseh-Empfänger E 1 også kendt under navnet Volksfernseher var et tysk fjernsynsapparat, som blev introduceret i 1939, men aldrig kom i egentlig produktion.

Fjernsynet blev præsenteret som en del af den nazistiske folkepropaganda, og skulle ligesom Folkevognen masseproduceres og sælges i et prisleje (650 Reichsmark), som gjorde det muligt for en bredere del af den tyske befolkning at købe apparatet. 

Seks producenter gik sammen for at udvikle apparatet: Bosch, Blaupunkt, Loewe, Lorenz, TeKaDe og Telefunken. Der skulle i første række produceres 10.000 apparater.

På den tyske radio- og fjernsynsudstilling i 1939 blev enhedsmodtageren præsenteret for offentligheden. Apparatet kunne kun modtage på én frekvens. Dels for at holde omkostningerne nede, dels fordi der kun sendtes en tv-kanal.

Fjernsynet kom med udbruddet af 2. verdenskrig aldrig i egentlig produktion. Der blev produceret 50 apparater, som blev fordelt til lazaretter og tjenestesteder.

Fjernsynsapparatet findes i dag på bl.a. Museum für Kommunikation Berlin og Museum für Kommunikation Frankfurt.

Tv i Tyskland
Tv-apparater
Hawaii Volcanoes nationalpark

Hawaii Volcanoes nationalpark er en nationalpark på øen og i staten Hawaii, USA. Parken blev etableret 1. august 1916, og er 1.308 km² stor. De vigtigste naturlige attraktioner i parken er vulkanerne Kilauea (1.247 m) og Mauna Loa (4.169 m).

På grund af mere en hundrede tusinder års vulkans aktivitet er parken fuld af komplekse og unikke økosystemer. Kilauea og Mauna Loa er nogle af verdens mest aktive vulkaner har derfor givet forskere en stor indsigt i fødslen og dannelsen af øen Hawaii. Landskabet i parken er domineret af vulkaner, og den bevoksede Kauørken som ligger på vindsiden af Kilauea og er kendetegnet ved giftig vulkansk aske. 

Parken blev i 1987 optaget på UNESCOs Verdensarvsliste.

Se også 
 Nationalparker i USA

Eksterne kilder og henvisninger 

 Officielt netsted
 Om verdensarvsstedet på UNESCOs websted

Nationalparker i USA
Verdensarvsområder i USA
Volcanoes nationalpark
Monobactam

Monobactamer er en gruppe β-lactam antibiotika hvor β-lactam-ringen er alene og ikke knyttet sammen med en anden ring. De har kun virkning imod Gram-negative bakterier.

Det eneste stof i gruppen i klinisk brug er aztreonam (handelsnavne: Azactam® og Cayston®). Aztreonam anvendes til behandling af infektioner forårsaget af bakterier resistente overfor penicilliner, eller hos patienter som er allergiske overfor penicilliner og/eller cefalosporiner. Derudover anvendes aztreonam til behandling af kronisk lungebetændelse forårsaget af bakterien Pseudomonas aeruginosa hos voksne med cystisk fibrose.

Β-lactamantibiotika
Lotte Grigel

Lotte Grigel (født 5. april 1991 i Esbjerg, Danmark) er en tidligere dansk håndboldspiller, der repræsenterede Danmarks kvindehåndboldlandshold fra 2008 til 2020.

Hun har siden 2022 været ekspertkommentator for Viaplay, hvor hun dækker danske kvindehold i EHF Champions League og EHF European League.

Karriere 
Hun startede som 7-årig med at spille i KVIK Esbjerg, indtil hun blev 16 år i 2008, hvor hun fik debut på byens kvindehold i Team Esbjerg. Hendes første år Esbjerg, medvirkede også til debut på A-landsholdet. Hun fik officielt debut på A-landsholdet, den 14. oktober 2008 mod  ved GF World Cup 2008, hvor hun scorede 5 mål. Hun blev dog skadet efter kampen mod Rusland og deltog ikke efterfølgenden ved GF World Cup 2008. Selvsamme år blev hun udtaget EM i kvindehåndbold 2008 i Makedonien.

Grigel nåede at spille syv år i barndomsklubben, hvor hun var blevet lidt af en håndbolddarling i Team Esbjerg. I 2015, kom der uroligheder i forholdet mellem Team Esbjerg og Grigel. Grigel følte sig overset og ignoreret af Team Esbjergs daværende cheftræner Lars Frederiksen, grundet manglende spilletid Hun meddelte i flere omgange at hun ikke ville optræde for Team Esbjerg, under træne Lars Frederiksen.

Efter konflikten med Team Esbjerg, valgte Lotte Grigel kort før VM 2015 på hjemmebane, at forlade Esbjerg og skiftede til den russiske storklub Rostov-Don. Hun blev dog korsbåndskadet ved VM 2015, i en kamp mod .

I 2017 skiftede hun, efter 15 måneder i Rusland, til den ungarske klub Debreceni VSC, hvor hun stoppede i 2019. Hun underskrev i sommeren 2019 en toårig kontrakt med franske Nantes Loire Atlantique Handball. Her spillede hun til 2021, hvorefter hun annoncerede sin graviditet og efterfølgende karrierestop.

Hun står dags dato noteret for 112 landskampe og 163 mål på det danske landshold.

Meritter

Klubhold

Team Esbjerg 
 Danmarksmesterskabet:
 : 2015
 DHF's Landspokalturnering:
 : 2011
 Super Cup:
 : 2015
 EHF Cup:
 : 2014

Rostov-Don 
 Russiske Superliga:
 : 2017
 : 2016
 Russiske pokalturnering:
 : 2016, 2017
 EHF Cup:
 : 2017

Referencer

Eksterne henvisninger 

 

Håndboldspillere fra Danmark
Håndboldspillere fra Team Esbjerg
Håndboldspillere fra Nantes Atlantique Handball
Håndboldspillere fra Rostov-Don
Personer fra Esbjerg
Mette Gravholt

Mette Bjorholm Gravholt (født 12. december 1984 i Egtved) er en tidligere dansk håndboldspiller, der senest spillede for danske Team Esbjerg, den sidste halvsæson af sæsonen 17/18, efter hun ophævede kontrakten med den tyske klub Neckarsulmer SU i Tyskland og på det danske landshold.

Hun deltog ved EM i 2012, og spillede sig ved dette mesterskab sig for alvor ind på landsholdet. I sæsonen 11/12 blev hun den hidtil mest scorende spiller i en sæson med 204 scoringer.

Referencer

Eksterne henvisninger 

Personer fra Egtved 
Håndboldspillere fra Danmark
Håndboldspillere fra Nykøbing Falster Håndboldklub
Lærere fra Danmark
Håndboldspillere fra Roskilde Håndbold
Håndboldspillere fra Slagelse FH
Håndboldspillere fra Team Tvis Holstebro
Håndboldspillere fra Viborg HK
Pitonerne

Pitonerne er to vulkanske kratere på Saint Lucia 's sydvestlige kyst. De er meget stejle og over 700 meter høje. Den sydlige bjergtop hedder Gros Piton ("Great Piton") er den højeste med en højde på 770 m, og er tre kilometer bred ved basis. Den nordlige top kaldet Petit Piton ("Little Piton") er 743 meter høj og en kilometer bred ved basen. De to toppe er forbundet af højderyggen Piton Mitan. 

Området blev i 2004 optaget på UNESCOs Verdensarvsliste.

Galleri 

Verdensarvsområder i Nord- og Sydamerika
Bjerge i Saint Lucia
Vulkaner
Walter Brack

Walter Brack (født 20. december 1880 i Berlin, død 19. juli 1919 smst.) var en tysk svømmer, som deltog i OL 1904 i St. Louis.

Brack fra Charlottenburger SV var tysk mester i 100 m rygcrawl i 1903 og 1904, og ved OL i St. Louis stillede han op i 100 yards rygcrawl samt 440 yards brystsvømning. I rygcrawlen deltog seks svømmere, tre fra Tyskland og tre fra USA. Tyskerne var overlegne og besatte de tre første pladser med Brack som første foran Georg Hoffmann, mens Georg Zacharias blev nummer tre. Også i brystsvømn8ngskonkurrencen bestod feltet udelukkende af amerikanere og tyskere, men her stillede blot fire svømmere til start: de tre medaljevindere fra rygcrawlen og én amerikaner. Her var Zacharias hurtigst og sejrede foran Brack, mens den enlige amerikaner, Jam Handy, blev nummer tre. Det var også meningen, at de tre tyske svømmere supplere med yderligere én skulle svømme 4×50 yards fri, men dette blev ikke til noget, da de amerikanske deltagere protesterede over, at tyskerne ikke kom fra én klub, da amerikanerne stillede med fire hold fra forskellige klubber. Dommerne gav amerikanerne medhold, så konkurrencen blev derfor en rent amerikansk begivenhed.

Brack var tilmeldt to discipliner ved legene fire år senere i London, men stillede ikke til start.

Referencer

Eksterne henvisninger 

Svømmere fra Tyskland
Personer fra Berlin
Deltagere for Tyskland ved sommer-OL 1904
Olympiske mestre fra Tyskland
Olympiske sølvmedaljevindere fra Tyskland
Daka

Daka er en flod der løber i regionen Northern i  Ghana . Den har sit udspring nærheden af landsbyen Gushiago ca. 60 km nordøst for Tamale og løber mod syd til Voltasøen.

Daka løber gennemm  Dagombaernes kongeby Yendi og munder efter ca. 160 km ud i den nordvestlige arm af Voltasøen i i nærheden af Grube og Golubi.
 

Vandløb i Afrika
Ghanas geografi
Ávila

Ávila er en by og en kommune i den autonome region Castilla y León i Spanien og er endvidere hovedstad i provinsen af samme navn. Kommunen har 59.008 indbyggere (2011), hvoraf 58.245 bor i selve byen Ávila. Kommunen har et areal på 230,71 km².

Byen ligger på en høj 1.128 moh. på højre bred af floden Adaja, der er en biflod til Duerofloden.

Byen er klassificeret som historisk monument og national kunstskat i Spanien siden 1884 og blev i 1985 optaget på UNESCOs Verdensarvsliste. Byens vigtigste monument er den store komplette ringmur fra Middelalderen, som er mere end 2.500 meter lang, har ni byportaler og 88 tårnkonstruktioner.

Det er også en af Spaniens byer med flest kirker i forhold til indbyggertal. Særlig markant blandt den religiøse arkitektur er katedralen bygget mellem 1100-tallet og 1400-tallet og de romanske kirker San Vicente fra 1100-1300-tallet og klosteret Santo Tomás, der var sommerresidens for de katolske monarker.

Andre vigtige bygninger er Valderrábanos-paladset (1400-tallet), Casa de los Deanes (1500-tallet), Torreón de los Guzmanes og Verdugo-paladset (1400-tallet).

Byer i Castilla y León
Verdensarven i Spanien
DGI-huset Vejle

DGI-Huset Vejle (tidligere Idrættens Hus) er et kongres-, messe- og idrætscenter med fem haller på Vestre Engvej i Vejle. 

Huset rummer et samlet udstillingsareal på 8.000 m², heraf 3.800 m² i den store Hal 4, til konferencer kan den indrettes som plenarsal for 2.500 personer, og der kan i samme hal dækkes op til 1.800 spisende gæster.

Centeret blev indviet den 7. maj 1972, men i 1970 "tyvstartet" med at tage svømmehallen i brug. Idrætsanlægget blev overtaget 2008 af DGI og skiftede tidligere navn fra Idrættens Hus til sit nuværende navn DGI-Huset.
 
Flere store idrætsarrangementer er blev afviklet i Idrættens Hus f.eks EM- og VM-boksestævner i 1990'erne, Danish Open i badminton 1997-1999 og EM i kvindehåndbold 1996. Hallen er hjemmebane for Vejle Håndbold i herrernes 1. division og damernes 2. division.

I 1970'erne var Idrættens Hus et vigtigt koncertsted, hvor Oscar Peterson, James Last, Sweet, Procol Harum, Gasolin' og ABBA var blandt de som optrådte. 
 
Idrættens Hus var også plads for Socialdemokratiets ekstraordinære kongres 1993, hvor Poul Nyrup Rasmussen blev valgt til formand.
 
I tilknytning til DGI-Huset Vejle ligger Vejle Center Hotel.

Idrætsanlæg i Vejle
Etableret i 1972
Duden

Duden er en ordbog over det tyske sprog, som første gang blev udgivet den 7. juli 1880 af Konrad Duden, der var en tysk filolog og leksikograf og i 1880 direktør for gymnasiet i Bad Hersfeld i Tyskland.

Dudens tolv bind 
Den aktuelle udgave (2020) består af 12 bind:

 Die deutsche Rechtschreibung – retstavning
 Das Stilwörterbuch – stilordbog
 Das Bildwörterbuch – billedordbog
 Die Grammatik – grammatik
 Das Fremdwörterbuch – fremmedord
 Das Aussprachewörterbuch – udtale
 Das Herkunftswörterbuch – etymologi
 Das Synonymwörterbuch – synonymer
 Richtiges und gutes Deutsch – korrekt tysk
 Das Bedeutungswörterbuch – ordbetydning
 Redewendungen – idiomatiske udryk
 Zitate und Aussprüche – citater

Retstavnings-Duden 
Særlig betydning havde retskrivningsduden, som den kaldes, til den tyske retskrivningsreform i 1996. Den var referenceværk for den officielle tyske retskrivning. Derefter kunne flere forlag udgive retskrivningsordbøger, der bygger på det, der blev vedtaget som politisk beslutning om en retskrivningsreform i Tyskland, Østrig og den tysktalende del af Schweiz.

Denne stærkt omdiskuterede retskrivningsreform betød enden på Dudens monopolstilling. Men værket nyder fortsat stor anerkendelse.

Duden opdateres og tilpasses det tyske sprogs udvikling. Sammen med en række andre ordbøger og lærebøger (ikke kun om sprog) udkommer den på Dudenverlag Mannheim. Der udkommer en ny Duden med fire til fem års mellemrum.

Den omfangsrige Deutsches Universal-Wörterbuch medtager ud over retskrivning deklinationer, konjugationer og etymologi mange eksempler på ordenes rette anvendelse.

Referencer 
Tysk sprog
Ordbøger
Almindelig fløjlsmos

Almindelig fløjlsmos (Dicranella heteromalla) er et meget almindeligt mos i Danmark på sand, ler og humusbund, oftest i skov.

Mosset danner fløjlsbløde puder af op til 3 cm lange stængler med 3-4 mm lange, smalle, ensidigt krummede blade, der er tandede i den øverste halvdel. Sporehuse er almindelige og modner om efteråret, hvor seta er svagt brunlig, i modsætning til mosefløjlsmos (Dicranella cerviculata) med gul seta.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Dicranaceae
Planter i Danmark
Rebecca Ferguson (sanger)

Rebecca Ferguson (født 21. juli 1986) er en britisk singer-songwriter. Ferguson blev kendt da hun deltog i The X Factor.

Referencer

Eksterne henvisninger 
 Officielt websted 

Singer-songwritere fra Storbritannien
Karré (flertydig)

Karré kan henvise til flere emner:

 Karré - en type boligblok
 Karré (militær) - en militær formation
Fløjlsmos

Dicranella (Fløjlsmos) er en slægt af mosser med omkring 100 arter, der findes over hele verden. Fire arter findes i Danmark.

Arterne i denne slægt vokser oftest direkte på jorden. Bladene er smalle med rektangulære celler. Peristomet er rødligt.

Danske arter 
 Mosefløjlsmos Dicranella cerviculata
 Alm. fløjlsmos Dicranella heteromalla
 Kalkfløjlsmos Dicranella rufescens
 Sylbladet fløjlsmos Dicranella subulata

Kilder 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument 

Mosslægter
Dicranaceae
Upper East (Ghana)

Upper East Region er en region i Ghana. Den ligger i den nordøstlige del af landet, og grænser til Burkina Faso mod  nord og Togo mod øst. Administrationsbyen er byen  Bolgatanga (Bolga). Landskabet består for det meste af savanne og sahel, og det er et meget tørt klima. 

De største etniske grupper i regionen er bimoba, bissa, buli, frafra, kantosi, kasem og kusaal. 

Hovederhverv er landbrug, specielt kvæg og kornsorter som hirse, sorghum og ris. Området er også kendt for kunsthåndværk.  

I denne region og i Upper West brygger man den traditionelle drik pito, som er et sødlig, alkoholsvag hirseøl. Det sælges normalt i egne barer, hvor man øser op til sig selv fra en tønde med en kalabas. Fordi det er så billigt, som regel et lille beløb, for at drikke så meget man ønsker, er pito meget populært.

Markedet i Bolga har en lang historie. Byen ligger på et sted hvor handelsruten fra Mali krydser ruten fra det nordlige Nigeria, og markedet kunne dermed tilbyde helt specielle varer. I dag er det særlig kendt for stråhatte, kurve, lervarer og traditionelle klædedragter.

Flere slavelejre er bevaret, og der er guidede ture som fortæller om slaveriets historie i regionen.

Steder i regionen

Bawku
Bolgatanga
Navrongo
Paga
Paga Nania
Widnaba

Ghanas regioner